РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/412-21

13. октобар 2021. године

Б е о г р а д

З А П И С Н И К

64. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 7. ОКТОБРА 2021. ГОДИНЕ

 Седница је почела у 12.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Оља Петровић, Лука Кебара, Угљеша Мрдић, Дубравка Краљ, Тома Фила, Виолета Оцокољић.

Седници Одбора присуствовали су Дејан Кесар, заменик члана Одбора Ђорђа Тодоровића, Србислав Филиповић, заменик члана Одобра Невене Веиновић и Весна Недовић, заменик члана Одбора Вука Мирчетића.

 Седници нису присуствовали чланови Одбора: Миленко Јованов, Марија Јевђић, Илија Матејић, Пастор Балинт, Јован Палалић, Ђуро Перић, нити њихови заменици.

 Седници Одбора је накнадно приступио Жељко Томић, члан Одбора.

Седници Одбора су присуствовали иy Министарства финансија Лидија Матић, из Сектора за фискални систем и из Министарства животне средине Татјана Калуђеровић, начелник Одељења за нормативне послове и хармонизацију прописа.

 На предлог председника, Одбор је једногласно (10 гласова за) утврдио следећи

**Д н е в н и р е д:**

 - Усвајање записника 62. и 63. седнице Одбора

 1. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-1636/21 од 17. септембра 2021. године), у појединостима;

 2. Разматрање Предлога закона о заштити од буке у животној средини, који је поднела Влада (број 011-1632/21 од 17. септембра 2021. године), у појединостима.

 Пре одлучивања о тачкама дневног реда, Одбор је једногласно (10 гласова за, нико против, нико уздржан), без примедаба, усвојио записнике 62. и 63. седнице Одбора.

**Прва тачка дневног реда:** Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-1636/21 од 17. септембра 2021. године), у појединостима

Одбор је, у складу са чланом 164. Пословника Народне скупштине, размотрио је Предлог закона о изменама и допунама Закона о пореском поступку и пореској администрацији, у појединостима и сматра да су у складу са Уставом и правним системом Републике Србије следећи амандмани:

- на члан 10. који је поднео народни посланик Ђорђе Комленски;

- на члан 13. који је поднела Влада.

Одбор је одлуку донео једногласно (10 гласова за).

 За известиоца Одбора на седници Народне скупштине одређен је председник Одбора.

 **Друга тачка дневног реда:** Разматрање Предлога закона о заштити од буке у животној средини, који је поднела Влада (број 011-1632/21 од 17. септембра 2021. године), у појединостима

 Одбор је, у складу са чланом 164. Пословника Народне скупштине, размотрио је Предлог закона о заштити од буке у животној средини, у појединостима и сматра да су у складу са Уставом и правним системом Републике Србије следећи амандмани:

- на члан 34. који је поднео народни посланик Ђорђе Комленски;

- на члан 39. који је поднео Одбор за заштиту животне средине;

- на члан 40. који је поднео народни посланик Зоран Томић;

- на члан 41. који је поднео Одбор за заштиту животне средине.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

 Седница је завршена у 12,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић